Maroni
Maroni arba Maroveinė (pranc. Maroni, ol. Marowijne) – upė Pietų Amerikoje. Prasideda keliomis ištakomis Tumuk Humako kalnuose pietų Suriname. Teka į šiaurę Surinamo – Prancūzijos Gvianos siena. Įteka į Atlanto vandenyną ties Sen Loren du Maroni. Didžiausias intakas: Tapanahonis. Prie upės įsikūrusios indėnų ir maronų gyvenvietės. Pagrindinis upės transportas – pirogos.